АҞӘА, нанҳәа 31 — Sputnik. Нижегородск арратә зауадқәа руак аҿы аԥжәара ҟалеит, иҭахаз ыҟоуп ҳәа аанацҳауеит РИА Новости.
"Ахҭыс ҟалеит И.М. Свердлов ихьӡ зху азауад аммонал ахьыҭрыжьуа ацех аҿы", — ҳәа аҳәоит адырраҭараҿы.
Иҟоу адыррақәа рыла, хҩык ҭахеит, хҩык ахәрақәа роуит. Даҽа хҩык макьаназ рыԥшаара иаҿуп.
Аԥжәара иахҟьаны шә-метр ԥшьыркца иахьаҵанакуа амцакра ҟалеит. Уажәы амцарцәараз аусурақәа мҩаԥысуеит. Иҟалаз шыҟалаз аҭҵаара иаҿуп.
И.М.Свердлов ихьӡ зху азауад —Урыстәыла аџьаԥҳаныҭыжьырҭақәа иреиҳау наплакуп. Азауад иҭнажьуеит еиуеиԥшым арԥжәагатә маҭәашьарқәа.